
מילון מושגים
הרשות השופטת
איך משתמשים במילון? בבגרות כתוב "הציגו מושג" — וההגדרה חייבת לבוא מהחומר שלמדתם, לא מהקטע. לכן: קוראים את המושג, מכסים את ההסבר ואומרים אותו במילים שלכם. בסוף בודקים את עצמכם במשחק ההתאמה שבעמוד הנושא.
הנושא במבט כולל
	מושג
	מה צריך לדעת

	תנאי העסקת השופטים
	שכר השופטים גבוה ונקבע ע"י ועדת הכספים של הכנסת, משך כהונת שופט הוא עד גיל פרישה (70), אסור לשופט לשמש בכל תפקיד פוליטי, הדחת שופט נעשית בגין עבירות חמורות ולא בגין תוכן פסקי הדין שלו. בחירת שופטים: נעשית ע"י ועדה ובה 9 חברים: שר המשפטים, נשיא ביהמ"ש העליון, שני שופטי עליון, שר נוסף, שני חברי כנסת, שני נציגים של לשכת עורכי הדין.

	משפט אזרחי
	משפט העוסק בסכסוכים שבין אדם לחברו. המשפט מכריע בסכסוך בין הצדדים על פי החוק והראיות

	תפקידי בית המשפט
	יישוב סכסוכים בין אזרחים ובין אזרחים לשלטון על פי דין.

	עקרון הכפיפות לשלטון החוק
	כולם, לרבות שופטים ומוסדות השלטון, כפופים לחוק.

	עצמאות הרשות השופטת
	עצמאות אישית של השופט: קביעות מובטחת בחוק, הליכי הדחה מחוקקים, מינוי על ידי נשיא המדינה בהמלצת ועדה מיוחדת. עצמאות מוסדית: ניהול מערכת בתי המשפט (תקציב, מינויים, הטלת תיקים) מופקד בידי נשיא בית המשפט העליון ומנהל בתי המשפט, ולא בידי שר המשפטים.

	מינוי שופטים
	הועדה לבחירת שופטים מונה 9 חברים: שר המשפטים (יו"ר), שר נוסף, שני חברי כנסת, שני חברי לשכת עורכי הדין, נשיא בית המשפט העליון ושני שופטי עליון.


מבוסס על חומרי עמוד הנושא באתר ועל מוקדי הלימוד של משרד החינוך (תכנית אשנב). חומר לתרגול ולחזרה עצמית.
